今日晌樹屋起身,我地就出發去Kruger National Park
Kruger係全南非最大既自然保護區,入面有大量既大象,多個建全既獅子家族,充足既水源同植物
其實我呢幾日都係向Greater Kruger既範圍,今日係直接進入中心既Kruger National Park。
入到園區,馬上就見到代表Kruger既 Kudu
係一隻去靚既雄性,佢地既角係呢個園區既標誌
再入去我地就遇見象群係好多好多既大象,不愧為非洲大象最密集既地區之一!
首先見到佢地過馬路,好驚前面格車會遇襲.....
佢地圍埋一齊飲水。南非正值乾旱,野外水源有d短缺
跟著我地見到呢隻老水牛,Ranger話呢隻水牛應該係被牛群趕左出黎,因為年老所以被排擠。如果遇到獅子,就好快會變成糧食....
好靚既長頸鹿~ 聽講話同班馬一樣,每一隻既紋都唔一樣
鱷魚,每個大d既水源都一定有
鱷魚既鄰居河馬。呢隻河馬係度等死.....因為乾旱,呢個水源就黎無哂水。如果呢兩日再無雨,呢隻河馬就byebye....因為係自然生態,所以無人會救呢隻河馬.....
乾枯既河床,變成好多羚羊類動物覓食既地方
班馬,班馬係依靠視力既動物,所以班馬群會靠埋一齊望著對方既背面,互相保護
我比較滿意既一張相
大象會攻擊食肉類動物,所以有大象既水源,會有其他動物聚集
幾隻玩緊水既大象
泥可以保護大象皮膚,免被非洲猛烈既太陽曬傷,所以大象會用泥覆蓋自己全身,特別係背部
又見到Zazu喇~
見唔到獅子群,只係見到呢隻落單既母獅子透緊涼
樹底下有一對獵豹母子既身影,但係好遠又遠離緊我地,好可惜......
Hakuna Matata~~~
好活潑既象BB
正在奔跑既Kudu
奔跑過馬路既Kudu,後面格車就同我地坐個格一樣!
臨走前又遇到水牛群
好可愛既水牛BB